Biroul permanent al Camerei Deputaților a stabilit, miercuri, perioada sesiunii extraordinare pentru intervalul 1-19 iulie, pentru ca aleșii să poată finaliza, prin procedură parlamentară, modificarea codurilor penale, scrie mediafax.







Președintele PSD, Liviu Dragnea, a declarat, luni, că va exista o o variantă asumată de partid în ceea ce privește infracțiunea de abuz în serviciu prevăzută în Codul penal, iar aceasta va fi prin procedură parlamentară, mai întâi comisia pentru legile Justiției va da un raport care va primi vot în plen.







Dragnea a mai declarat că va cere membrilor Comisiei Iordache să grăbească dezbaterile și votul pe Codul Penal, pentru ca acesta să intre în procedură parlamentară cât mai repede, excluzând posibilitatea emiterii unei ordonanțe de urgență în acest sens. Chestionat din nou de jurnaliști dacă este exclusă în acest moment o OUG, Dragnea a răspuns scurt: "Da".